MEGÁLLAPODÁS


amely létrejött egyrészről az Árpád-házi Szent Erzsébet Idősek Otthona (1021 Budapest, Szerb Antal u. 13-17., képviseli Csomó Tamás intézményvezető) - továbbiakban: „Otthon” -, másrészről 
név: 	
születési név:	
születési hely, idő: 	
anyja neve: 	
lakcím: 	
telefonszám: 	
személyi igazolvány száma:	
társadalombiztosítási azonosító jel:	
mint Ellátást igénybe vevő - a továbbiakban: „Ellátást igénybe vevő” - között, az alulírott napon és helyen az alábbi feltételekkel: 
1. Felek megállapodnak, hogy jelen megállapodás életbelépésétől (e megállapodás 5. pontjában leírtakra is figyelemmel):
202…. év ……….. hónap ... naptól kezdődően az Otthon az Ellátást igénybe vevő részére állapotának megfelelő, teljes körű személyes gondoskodást nyújt határozatlan időtartamra, élete végéig, illetve a megállapodás fennállásáig. 
A szerződő felek megállapodnak abban, hogy az ellátott az ellátást nyújtó intézmény 
· székhelyén (1021 Budapest, Szerb Antal utca 13-17.)
· telephelyén (2500 Esztergom, Pázmány Péter utca 18.)[footnoteRef:1] [1:  nem kívánt rész törlendő] 

található épületben nyer elhelyezést. 
Az Otthon vezetője kijelenti, hogy a gondoskodást mindenkor az idősek otthonára vonatkozó hatályos jogszabályok és szakmai előírások betartásával keresztény szellemben végzi. 

A gondoskodás magába foglalja a jogszabályban, Házirendben és a Szakmai programban meghatározott módon:
A napi háromszori étkezést (egy alkalommal főtt étel, plusz heti két alkalommal meleg vacsora), orvosi javaslat alapján diétát vagy többszöri étkezést biztosítunk.  A szakszerű étkeztetést dietetikus is segíti.
 Szükség szerint ruhával és textíliával történő ellátást és a textíliák, ruházat mosását, szükség szerint javítását.
 A lakhatást, takarítást, a fűtési szezonban folyamatos fűtést, világítást, melegvíz ellátást.
 A rendszeres ápolói-gondozói felügyeletet, gondozást, szakápolási tevékenységet. 
 Az egészségügyi ellátás keretében a jogszabályban meghatározott időtartamú orvosi ellátást, egészségügyi tanácsadást, szűréseket, az orvos által elrendelt vizsgálat elvégzését, a szakorvosi ellátáshoz, sürgősségi ellátáshoz és kórházi ellátáshoz való hozzájutást, az egészségi állapot rendszeres ellenőrzését.

Ha az ellátásban részesülő egészségi és/vagy mentális állapota olyan mértékben változik (romlik), hogy ellátása biztonságosan már nem megoldható a részére beköltözéskor választott szobában, a vezető ápoló - az intézményi orvossal egyetértésben - saját hatáskörében dönthet más részlegre, betegszobába történő áthelyezésről.
 A gyógyszer alaplistában szereplő gyógyszereket térítésmentesen biztosítjuk.
 A mentális gondozást, a szabadidő kulturált eltöltésének lehetőségét, valamint a római katolikus, evangélikus, református vallású lakóink vallásának gyakorlásához szükséges feltételeket.
 Érték- és vagyonmegőrzést (a Házirendben foglaltak szerint) biztosítjuk.
 Az Otthon kötelezettséget vállal arra, hogy az ellátás igénybevételét követő egy hónapon belül egyéni gondozási, ill. ápolási tervet készít az ellátást igénybe vevő, illetve törvényes képviselője bevonásával. 
 Az Otthon kötelezettséget vállal arra, hogy a térítésmentesen biztosított, a hatályos jogszabályok alapján összeállított alapgyógyszerek köréről tájékoztatást ad az ellátást igénybe vevők részére (Házirend mellékleteként kifüggesztve.)
 Az Otthon által térítés ellenében nyújtott szolgáltatások körét aktuálisan a Házirend tartalmazza.
 A törvényes képviselőt és hozzátartozót a vezető ápoló tájékoztatja az ellátott egészségügyi állapotáról, intézményi elhelyezéssel összefüggő körülményekről.
A hozzátartozó orvosi dokumentációval igazolja, hogy az Ellátást igénybe vevő nem szenved pszichiátriai vagy közösségre veszélyes fertőző betegségben. 
Az ellátást igénybe vevő és hozzátartozója kijelenti, hogy az adataikban, valamint az ellátásra való jogosultság feltételeiben való változásról, továbbá minden olyan körülményről, amely a személyi térítési díj fizetési kötelezettségét érinti, 15 napon belül tájékoztatja az intézményvezetőt.
1. Az Otthon az Ellátásban részesülő állapotának megfelelően biztosítja, az ápolást-gondozást,
amelyért a jelen megállapodás 1. sz. mellékletében (Szerződés a térítési díj átvállalásáról és a költőpénz biztosításáról) meghatározott napi havi személyi térítési díjat köteles fizetni.
A személyi térítési díj összege nem lehet több, az évenként megállapított intézményi térítési díjnál, illetve az Ellátásban részesülő havi 80%-os jövedelemhányadánál. Amennyiben az ellátásban részesülő havi jövedelmének 80 %-a nem éri el, az intézményi térítési díj összegét, akkor a különbözet megfizetésénél figyelembe kell venni az illetékes jegyző Ellátottra vonatkozó jövedelem és vagyonvizsgálat által kiadott igazolását és a meg nem fizetett térítési díj erejéig az ellátott ingatlanvagyonára jelzálogjog jegyezhető be. A jelzálogjogot a nyilvántartott hátralékok erejéig lehet bejegyezni. A jelzálogjog bejegyzéséről a Szociális és Gyámhivatal a fenntartó kérelme alapján határozatot hoz és a határozat egy példányát az ingatlanügyi hatósághoz bejegyzés céljára megküldi.
 A térítési díj megállapításához, illetve felülvizsgálatához nem kell a jövedelem és vagyonvizsgálat adatait figyelembe venni, ha az Ellátott, vagy más személy nyilatkozik arról, hogy szerződésben vállal kötelezettséget a mindenkori intézményi térítési díj teljes összegével megegyező személyi térítési díj megfizetésére.
 Az Otthon fenntartója, a Budapesti Katolikus Intézményfenntartó Központ évente kétszer állapíthatja meg a napi, illetve havi intézményi térítési díjat, az önköltség figyelembevételével. Ha az ellátott, illetve törvényes képviselője vagy a térítési díjat megfizető személy a térítési díj megállapított összegét vitatja, a bíróságtól kérheti a térítési díj megállapítását. A bíróság jogerős határozatáig a korábban megállapított térítési díjat kell megfizetni. 
Távollét esetében a fizetendő térítési díj a mindenkori jogszabálynak megfelelően kerül kiszámításra, melynek aktuális szabályai a Házirendben részletesen megismerhetők. 
A térítési díj megfizetése az otthon által havi rendszerességgel kiállított számla ellenében a tárgyhót követő hónap 10. napig esedékes. Nem fizetés esetén a vonatkozó jogszabályok szerint a nyilvántartott díj hátralékról az intézményvezetője a fenntartót a jelzálogbejegyzés kezdeményezéséről való döntés érdekében értesíti. A fenntartó pedig intézkedik a térítési díj hátralék behajtásáról az általános közigazgatási rendtartásról szóló 2016. évi CL. Törvény, az adóigazgatási rendtartásról szóló 2017. évi CLI. Törvény, illetve az adózás rendjéről szóló 2017. évi CL. Törvény szabályainak alkalmazásával.
1. Ellátást igénybe vevő a személyi térítési díj biztosítása érdekében a beköltözéskor érvényes havi intézményi térítési díjnak megfelelő összegű kauciót köteles letétbe helyzeni.  A megállapodás megszűnése esetén a kaució a tartozások levonása után fennmaradó része visszajár.
1. Ellátást igénybe vevő tudomással bír arról, hogy az Otthonba való beköltözéssel egyidejűleg belépési hozzájárulást 
· nem köteles[footnoteRef:2]  [2:  nem kívánt rész törlendő] 

· köteles²
fizetni, melynek előírt összege jelen megállapodás időpontjában ………… Ft – azaz ……. forint. Az összeget a fizetési kötelezettséget vállaló 
	neve:
	

	születési neve:
	

	anyja neve:
	

	lakcíme:
	

	szem.az.ig. száma:
	


személy fizeti meg.
1. Belépési hozzájárulás befizetője és ellátást igénybe vevő tudomásul veszi, hogy jelen megállapodás életbelépésének feltétele a hozzájárulás befizetése. Ennek elmaradása esetén az Otthon a megállapodás teljesítésétől azonnali hatállyal elállhat.
1. A belépési hozzájárulás visszafizetési szabálya: Ha a gondozás az intézménybe történő beköltözést követő három éven belül megszűnik, a belépési hozzájárulás arányos részét az intézmény visszafizeti a fizetési kötelezettséget vállalónak.
1. Ellátásban részesülő a Temetkezési nyilatkozatban rendelkezik arról, hogy halála esetén ki gondoskodik temetéséről, és milyen módon.
1. Jelen megállapodás alapján keletkezett gondozási jogviszony az Árpád-házi Szent Erzsébet Idősek Otthonát terhelő kötelezettségekkel együtt az Ellátást igénybe vevő életében megszűnik:
· az Ellátást igénybe vevő kezdeményezésére az általa megjelölt időpontban – 30 napos felmondási idővel 
· a Fenntartó jóváhagyásával az Otthon kezdeményezésére 30 napos felmondási idővel, ha az Ellátásban részesülő a házirendet súlyosan megsérti. A házirend súlyos megsértésének eseteit a Házirend tartalmazza.
· az Otthon kezdeményezésére, ha az Ellátást igénybe vevő egészségi állapota más szakintézményi elhelyezést igényel, és az ottani elhelyezés megtörténik.
· az intézmény jogutód nélküli megszűnésével
· ha az Ellátást igénybe vevő, a törvényes képviselője, vagy a térítési díjat megfizető személyi térítési díj-fizetési kötelezettségének nem tesz eleget. 
Az ellátott, a törvényes képviselője vagy a térítési díjat megfizető személy a térítési díj-fizetési kötelezettségnek nem tesz eleget, ha hat hónapon át folyamatosan térítési díj-tartozás áll fenn, és az a hatodik hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését.
Ha az Ellátást igénybe vevő, a törvényes képviselője vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni. Az intézményvezető a jövedelemvizsgálatot lefolytatja, és a személyi térítési díjat a jövedelemvizsgálat eredményének megfelelően állapítja meg.
Ha az ellátást igénybe vevő, a törvényes képviselője vagy a térítési díjat megfizető személy nem kéri a jövedelemvizsgálat lefolytatását, úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését.
1. Ha három hónapon át térítési díj-tartozás áll fenn, az ellátottat, a törvényes képviselőt vagy a térítési díjat megfizető személyt írásban tájékoztatni kell a felmondás lehetőségéről.
1. Ha a megállapodás felmondásának jogszerűségét az Ellátást igénybe vevő vitatja, kérheti a bíróságtól a megállapodás jogellenes felmondásának megállapítását. Az ellátást változatlan feltételek mellett mindaddig biztosítani kell, amíg a bíróság jogerős határozatot nem hoz.
1. Az Otthon - tekintettel arra, hogy terhére a megállapodás hosszú és emberileg beláthatatlan időre szóló kötelezettségeket tartalmaz - kijelenti, hogy előre nem látható rendkívüli helyzetekben is minden tőle elvárhatót megtesz, hogy a jelen megállapodásból következő kötelezettségeit a lehető legjobban teljesítse.
1. A lakó, illetve hozzátartozója panasszal élhet az intézmény vezetőjénél, illetve fenntartójánál, írásban és szóban. A panasz kivizsgálását a vezető, illetve a fenntartó, 8 napon belül köteles megtenni, és írásban megválaszolni. A panasztétel lehetőségét, annak kivizsgálási módját az Intézmény mindenkor hatályban lévő Házirendje, Szakmai programja, illetve Érdekképviseleti fórumának szabályzata tartalmazza, melyek minden lakó és hozzátartozó részére hozzáférhető helyen megtalálható.
1. A megállapodást módosítani lehet:
 Az Ellátást igénybe vevő és az Otthon közös megállapodása szerint a fenntartó hozzájárulásával.
 Az Otthon vezetője egyoldalúan módosíthatja a megállapodást a 2. pont szerint.
1. Jelen megállapodásban nem szabályozott kérdésekben, a Polgári Törvénykönyvről szóló 2013. évi V. törvény, továbbá az idősek ellátására vonatkozó mindenkor hatályos jogszabályok rendelkezései irányadóak.
1. Felek jelen megállapodást átolvasták, közösen értelmezték, s mint ügyleti akaratukkal mindenben megegyezőt jóváhagyólag írták alá.
1. Ellátást igénybe vevő elismeri, hogy jelen megállapodás aláírásával egyidőben átvette az Otthon tájékoztató dokumentumait, jelesül:
· Tájékoztató az adatnyilvántartásról és adatkezelésről, 
· Házirend, 
· Korlátozó intézkedések alkalmazásának szabályai.

Budapest, 202…. ………….




	……………………………………………….
	…………………..……………………………

	Ellátást igénybe vevő
	Fizetési kötelezettséget vállaló






………….……………………………….………………………
Árpád-házi Szent Erzsébet Idősek Otthona
intézményvezető

